b"\n_START_ARTICLE_\nWarner Bros.\n_START_SECTION_\nDejavnosti\n_START_PARAGRAPH_\nWarner Bros. ima veliko mre\xc5\xbeo sestrskih podjetij in divizij znotraj mati\xc4\x8dnega podjetja, trenutno se mednje uvr\xc5\xa1\xc4\x8dajo tako filmski Warner Bros. Pictures, kot Turner Entertainment Co., Warner Bros. Interactive Entertainment, Warner Bros. Television, Warner Bros. Animation, Warner Bros. Family Entertainment, Warner Animation Group, Warner Bros. Digital Networks, Warner Bros. Consumer Products, Warner Bros. Theater Ventures, Warner Bros. Studio Facilities, Flagship Entertainment (49%), Warner Home Video, New Line Cinema, Castle Rock Entertainment, DC Films in DC Entertainment. Warner Bros. si lasti tudi polovico televizijske mre\xc5\xbee CW (nekdaj poznane kot WB TV)._NEWLINE_17. novembra 2016 je Time Warner, Inc. prek sestrskega podjetja Warner Bros. Entertainment, Inc. javno najavil, da je kupil in pod svoje okrilje prevzel Machinima, Inc., podjetje, ki se ukvarja s produkcijo video igric. Podjetje zdaj deluje pod divizijo Warner Bros. Digital Networks.\n_START_SECTION_\nObseg podjetja\n_START_PARAGRAPH_\nWarner Bros. je po zadnjih podatkih iz leta 2016 edini hollywoodski filmski studio, ki od leta 2000 naprej - vsako leto - dosega vsaj 1 milijardo prihodkov iz prodaje kinovstopnic (gledano na teritorije iz ZDA/Kanade) in \xc5\xbee 10. leto zaporedoma 3 milijarde iz naslova mednarodnih teritorijev. Leto 2016 je bilo tudi \xc5\xbee 16. zaporedno leto, ko je Warner dr\xc5\xbeal svojo prvo pozicijo pri doma\xc4\x8di prodaji (DVD/Blu-ray), z dele\xc5\xbeem 17-ih odstotkov._NEWLINE_Knji\xc5\xbenica studia v njegovi zgodovini obsega vse tja do 7.500 celove\xc4\x8dernih filmov in 4.500 televizijskih oddaj, ki skupaj \xc5\xa1tejejo na desetine tiso\xc4\x8d epizod in trajajo okoli 80.000 ur._NEWLINE_Podjetje ima svoje pisarne podru\xc5\xbenice v ve\xc4\x8d kot 30 dr\xc5\xbeavah, filme pa raz\xc5\xa1irja v ve\xc4\x8d kot 120 dr\xc5\xbeav po vsem svetu. Svoje serije pa distribuira v ve\xc4\x8d kot 175 dr\xc5\xbeav, sinhronizirane v ve\xc4\x8d kot 40 jezikov. Za leto 2017 na\xc4\x8drtuje tudi izdajo vsaj 6 ra\xc4\x8dunalni\xc5\xa1kih igric (divizija Warner Bros. Interactive Entertainment).\n_START_SECTION_\nFilmska divizija\n_START_PARAGRAPH_\nTr\xc5\xbeni dele\xc5\xbe filmske divizije Warner Bros. Pictures z dne 22.10.2017 zna\xc5\xa1a 20.3%, kar WB uvr\xc5\xa1\xc4\x8da na prvo mesto, sledi mu Universal Pictures (Comcast, divizija NBCUniversal -Filmed Entertainment Group) s 16.6%, na tretjem mestu je Walt Disney Studios Motion Pictures (The Walt Disney Company, divizija The Walt Disney Studios), ki ima 16.3% tr\xc5\xbeni dele\xc5\xbe, \xc4\x8detrto mesto pripada 20th Century Fox (21st Century Fox, divizija Fox Entertainment Group) (12.9%), sledi Columbia Pictures (Sony, divizija Sony Pictures Motion Picture Group podjetja Sony Pictures Entertainment Inc.) z 9.4%, Lionsgate (Lions Gate Entertainment Corporation, divizija Lionsgate Films) (8.1%) in Paramount Pictures (National Amusements-Viacom, divizija Paramount Pictures Corporation) (4.7%)._NEWLINE_Trenutno se v kinematografih prikazujejo naslednji filmski naslovi: The Nun, The Meg in Crazy Rich Asians._NEWLINE_Film Chicken Soup for the Soul je bil \xc5\xbee drugi\xc4\x8d prestavljen na nedolo\xc4\x8den datum izida. Junglebook: Origins je bil prestavljen na nedolo\xc4\x8den datum izida._NEWLINE_V letu 2018 pa lahko v kinematografih pri\xc4\x8dakujemo izdajo nekaterih naslednjih naslovov: A Star is Born, Aquaman, Smallfoot in Fantastic Beasts: The Crimes of Grindelwald (posodobljeno 16. septembra 2018). _NEWLINE_Za leto 2019 WB namerava realizirati The LEGO Movie 2, Godzilla 2, Minecraft, IT: Chapter 2 in Wonder Woman 2. V letu 2020 pa tudi Godzilla vs. Kong. V razvojni fazi so trenutno tudi Friday the 13th (Part 2), Mean Moms, The Joker in kar nekaj animiranih filmov, med drugim Scooby, po animirani televizijski seriji ''Scooby Doo, Where Are You!''_NEWLINE_Divizija letno sproducira od 18-22 celove\xc4\x8dernih filmov (mednje niso \xc5\xa1teti filmi sestrskih podjetij in televizijski celove\xc4\x8derci).\n_START_SECTION_\nTelevizijska divizija\n_START_PARAGRAPH_\nV redni produkciji in/ali distribuciji so med drugim naslednji televizijski projekti: 2 Broke Girls,\xc2\xa0The Big Bang Theory in\xc2\xa0Mom\xc2\xa0za CBS; The Middle\xc2\xa0za ABC in Blindspot\xc2\xa0za NBC; Gotham\xc2\xa0in\xc2\xa0Lucifer\xc2\xa0za FOX; in 9 dramskih serij za CW:\xc2\xa0The 100,\xc2\xa0Arrow,\xc2\xa0DC\xe2\x80\x99s Legends of Tomorrow,\xc2\xa0The Flash,\xc2\xa0iZOMBIE,\xc2\xa0The Originals,\xc2\xa0Supergirl,\xc2\xa0Supernatural\xc2\xa0in\xc2\xa0The Vampire Diaries._NEWLINE_Med drugim producirajo tudi nove serije: Time After Time\xc2\xa0za ABC,\xc2\xa0Training Day\xc2\xa0za CBS,\xc2\xa0Lethal Weapon\xc2\xa0za FOX in Frequency\xc2\xa0in\xc2\xa0Riverdale\xc2\xa0za CW in komi\xc4\x8dne serije Powerless in Trial & Error za NBC, ter The Leftovers in Westworld za HBO, Major Crimes za TNT, Roadies in Shameless za Showtime in Gilmore Girls za Netflix._NEWLINE_Divizija letno sproducira ve\xc4\x8d kot 70 igranih TV serij bodisi za svoje naro\xc4\x8dnike bodisi v svoji re\xc5\xbeiji.\n_START_SECTION_\nDistribucija na teritoriju Republike Slovenije\n_START_PARAGRAPH_\nEkskluzivne distribucijske pravice na podro\xc4\x8dju Republike Slovenije za kinematografsko prikazovanje ima podjetje Blitz Film & Video Distribution, d.o.o., ki za Warner Bros. Entertainment v dr\xc5\xbeavo prina\xc5\xa1a aktualne filmske naslove, ob\xc4\x8dasno pa jih izda tudi na DVD/Blu-ray nosilcih za katera ima prav tako pravico do raz\xc5\xa1irjanja."